text:
Bİlşiňiz ýaly, Aziýa futbol konfederasiýasynyň Kubogy ugrundaky ýaryşlaryň ikiji tapgyry geçenlerde oýnaldy. "D" toparynda Türkmenistanyň Ýokary ligasyndan iki Aşgabadyň “Altyn Asyr” we "Ahal" toparlary bar. Birinji tapgyrda, Altyn Asyr Gyrgyzstanyň çempiýony FK Alaý toparyny Oş şäheriniň Ahmetbek Suýinbayew statiýonynda 6-3 has...
Awtor:
josgun
(Wasýok)
|
Kategoriýa: Sport |
15.03.2018 15:43
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#131)


c: text/html

text:
Welosport (trek)
Welosport (trek) tiz depginli we çekeleşikli ýaryş bolup, ol ýekeleýin we toparlaýyn dissiplinalary öz içine alýar. Türgenler öz tizligini, güýjüni, çydamlylygyny we ýaryşmak usulyny 43 derejeli kenarýaka welotrek ýodasynda görkezmeli.
Sport görnüşi
Welosportuň trek görnüşi öz gezeginde iki uly topara bölünýär: sprint ýaryşlar we çydamlylyk ýaryşlar. Her bir görnüş boýunça şahsy we toparlaýyn ýaryşlar geçirilýär.
Welosportuň trek görnüşinde sprint ýaryşlar 8 we 10 aýlaw boýunça geçirilmegi garşydaşlaryň güýç derejesine we gysga aralykda geçirilýän ýaryşda ugur alýan ýörelgelerine baglydyr.
Çydamlylyk boýunça geçirilýän ýaryşlar has uzak aralykda geçirilýän, aýlawlaryň sany 120-ä ýetýär, mysal üçn, dünýä çempionatlarynda ýa-da Olimpiýa oýunlarynda doly aralykda geçirilýän Medison ýaryşy.
Gelip çykyşy
Käbir maglumatlara görä, welosportuň trek görnüşi 1870-nji ýylda döräpdir. Welosport dörän wagty, häzirki wagtda ulanylýan üsti ýapyk welotreklere meňzeş ýodajyklar ulanylýardy. Olar iki sany göni we öwrümde biraz gyşardylan ýodalardan ybarat bolupdyr.
Welosportuň trek görnüşi boýunça ilkinji Dünýä çempionaty 1893-nji ýylda Çikago şäherinde geçirildi. Sportuň bu görnüşi Olimpiýa oýunlaryň maksatnamasyna 1896-njy ýylda girizildi we ýaryş diňe 1912-nji ýyldaky Olimpiýa oýunlarynda geçirilmedi.
“Aşgabat 2017” oýunlarynda
Welotrek sport binasynda 18-23-nji sentýabr aralygynda geçiriljek Aşgabat 2017-niň welosport (trek) ýaryşynyň netijesinde 10 gezek medal gowşurylyş dabarasy geçiriler (zenanlaryň arasynda bäş we erkekleriň arasynda bäş).
Sprint görnüşiniň üç, ýagny şahsy sprint, toparlaýyn sprint we keirin dissiplinalary, çydamlylyk görnüşi boýunça bolsa toparlaýyn yzarlama we omnium dissiplinalary boýunça ýaryşlar geçiriler.
Gysga maglumatlar
- Welosport ýaryşy boýunça ilkinji dünýä çempionaty 1893-nji ýylda Çikago şäherinde geçirildi.
- Özüniň 122 ýyllyk taryhynda, sportuň bu görnüşiniň dünýä çempionatyna 23 döwlet gatnaşdy. Şol sanda, Ýaponiýa, Kolumbiýa we Wenesuella döwletleri. Bu çäre Fransiýada 15 gezek geçirildi.
- 1896-njy ýyldan bäri welotrek Olimpiýa sporty diýlip hasaplanylýar.
Medallaryň sanawy
Habarlar #Welosport
- Soňky habarlar
«Aşgabat 2017»-niň surat galereýasy we gündelik hasabat: sekizinji gün23 Sentýabr, 2017 (23:49)
- Soňky habarlar
Welosport boýunça ýaryşyň final gününiň şowhunly geçmegine garaşylýar23 Sentýabr, 2017 (11:19)
- Soňky habarlar
Gündelik maglumat: 23-nji sentýabr, şenbe güni23 Sentýabr, 2017 (10:53)
- Soňky habarlar
«Aşgabat 2017»-niň surat galereýasy we gündelik hasabat: ýedinji gün22 Sentýabr, 2017 (22:37)
- Soňky habarlar
Gündelik maglumat: 22-nji sentýabr, anna güni22 Sentýabr, 2017 (09:34)
- Soňky habarlar
«Aşgabat 2017» oýunlarynyň altynjy güni üçin surat galereýasy hem-de gündelik hasabat21 Sentýabr, 2017 (23:05)
- Soňky habarlar
Gündelik hasabat: 21-nji sentýabr, hepdäniň penşenbe güni21 Sentýabr, 2017 (10:19)
- Soňky habarlar
Surat galereýasy: «Aşgabat 2017»-niň dördünji güni19 Sentýabr, 2017 (23:05)
- Soňky habarlar
Gazagystan welosport boýunça altyn medaly Eýrana utdurdy19 Sentýabr, 2017 (15:14)
- Soňky habarlar
Surat galereýa: "Aşgabat 2017"-niň üçünji güni18 Sentýabr, 2017 (23:03)
- Soňky habarlar
Dünýä ülňülerine gabat gelýän Welotrek sport binasy ýaryşa taýýar12 Sentýabr, 2017 (13:05)
- Soňky habarlar
Welosportuň omnium görnüşi boýunça ýaryşa gatnaşyjylaryň sany artdyryldy09 Sentýabr, 2017 (18:07)
- Soňky habarlar
Sporta bolan söýgi durmuşa bolan söýgüdir08 Sentýabr, 2017 (12:15)
- Soňky habarlar
Gonkong topary Aşgabat 2017-de üstünlikli çykyş etjek toparlaryň biridir01 Sentýabr, 2017 (18:31)
- Soňky habarlar
Türkmen welosipedçileriniň beýik maksatlary12 Awgust, 2017 (10:05)
- Soňky habarlar
Türkmenistanly welosport türgenleri Birleşen Arap Emirliklerinde okuw türgenleşik ýygnanyşygyny geçirdi24 Fewral, 2017 (14:25)
- Soňky habarlar
Türkmen welosipedçileri esasy ýaryşlara taýýarlanýar22 Dekabr, 2016 (11:39)
- Soňky habarlar
Türkmen welosipedçileri belli tälimçiniň ýolbaşçylygynda türgenleşýärler16 Oktýabr, 2016 (10:39)
- Soňky habarlar
Daşoguzyň ýollarynda welosiped ýaryşlary boýunça çempionat01 Sentýabr, 2016 (10:04)
- Soňky habarlar
Paýtagtymyzda şosse welosporty boýunça Türkmenistanyň çempionaty geçirildi15 Mart, 2016 (12:09)

robotstxt: allowed

filter: keep


text:
Aşgabat şäheriniň raýatlarynyň DYKGATYNA!
Aşgabat şäheriniň raýatlarynyň
DYKGATYNA!
Türkmenistanyň Senagatçylar we telekeçiler birleşmesi Türkmenistanyň Prezidentiniň 2018-nji ýylyň 2-nji martynda çykaran 689 belgili Karary esasynda Aşgabat şäheriniň Magtymguly şaýolunyň ugrunda Taslama we Tähran köçeleriniň aralygynda guruljak ähli amatlyklary bolan 12 gatly 48 öýli döwrebap ýaşaýyş jaýlarynyň gurluşygyna paýly gurluşyk şertlerinde gatnaşmak üçin isleg bildirýänlerden arza kabul edýändigini Size habar berýär.
Arzalar 2018-nji ýylyň 13-nji martyna çenli birleşmäniň şertnamalar bölüminde kabul edilýär.
Biziň salgymyz:
Aşgabat şäheri, A.Nyýazow şaýolunyň 174-nji “a” jaýy.
Habarlaşmak üçin telefonlar:
(+993 12) 21-23-11; 21-23-14; 21-23-15.


text:
Şu gün Türkmenistanyň Prezidenti Gurbanguly Berdimuhamedow paýtagtymyzyň günorta künjeginde gurulmagy meýilleşdirilýän binalaryň taslamalary we olaryň ýerleşjek ýerleribilen tanyşdy hem-de atly gezelenç etdi.
Köpçülikleýin bedenterbiýäni, sporty ösdürmek, sagdyn durmuş ýörelgelerini pugtalandyrmak döwlet Baştutanymyzyň amala aşyrýan döwlet syýasatynyň möhüm ugry bolup durýar. Hormatly Prezidentimiziň hut özi sportuň dürli görnüşleri bilen yzygiderli meşgullanyp, bu babatda nusgalyk görelde bolýar. Muny Ýapyk binalarda we söweş sungaty boýunça V Aziýa oýunlarynda türkmen türgenleriniň gazanan netijeleri hem aýdyň görkezdi.
Milli Liderimiziň belleýşi ýaly, sport gujur-gaýratyň, gözelligiň, sagdynlygyň, ruhubelentligiň gözbaşydyr. Şunlukda, ýurdumyzda hormatly Prezidentimiziň tagallasy bilen sportuň ähli görnüşleri, şol sanda atçylyk sporty giň meşhurlyga eýe boldy.
Türkmen halky asyrlaryň dowamynda yzygiderli kämilleşdirilen milli atşynaslyk ýörelgelerini, bedewlere tälim bermegiň milli mekdebini esaslandyrypdyr. Şunlukda şöhratly pederlerimiziň, türkmen atşynaslarynyň yhlasy bilen halk seçgiçilik ugrunyň belent nusgasyna öwrülen ahalteke bedewleri dünýäni haýran galdyrýar. Bu tohumdaky atlaryň öz eýelerine wepalylygy halkymyzyň döreden atşynaslyk mekdebiniň aýdyň netijeleridir.
Hormatly Prezidentimiz Gurbanguly Berdimuhamedow atly gezelenji Köpetdagyň eteklerinde amala aşyrdy, güýz paslynyň bu ýerden ajaýyp görnüşler açylýar. Soňky ýyllarda bu künjek tanalmaz derejede özgerdi,bu ýerde giň tokaý zolaklary emele gelip, jana ýakymly şäher gurşawunyň, paýtagtymyzyň ýaşaýjylarynyň dynç almagy üçin oňaýly şertleriň kemala gelmegini şertlendirdi.
Döwlet Baştutanymyz paýtagtymyzyň meýdançalarynyň birinde saklandy. Bu ýerdeAşgabat şäheriniň häkimi Ş.Durdylyýew we Türkmenistanyň ozaldan gelýän hyzmatdaşy bolan Fransiýanyň “Buig Batiman” kompaniýasynyň Aşgabatdaky wekili garşyladylar. Olar alyp barýan işleri barada hasabat berip,hormatly Prezidentimiziň garamagyna şäheriň günorta künjeginde gurulmagy meýilleşdirilýän dürli maksatly desgalaryň taslamalaryny we olaryň ýerleşjek ýerleriniň çyzgylaryny görkezdiler. Bu ýerde häzirki wagtda täze ýaşaýyş jaý toplumlary we edara binalary gurulýar.
Hormatly Prezidentimiz görkezilen taslamalar bilen içgin tanşyp, bu künjekde gurulmagy meýilleşdirilýän binalaryň ýerleşjek ýerlerini kesgitledi. Şeýle hem döwlet Baştutanymyz olarda milli binagärlik ýörelgeleri bilen häzirki zamanyň ösen tejribeleriniň utgaşmalydygyny, aýratyn-da, maslahatlar geçirmäge niýetlenen desgada ähli zerur şertleriň üpjün edilmelidigini.
Hormatly Prezidentimiz Gurbanguly Berdimuhamedow görkezilen taslamalar boýunça birnäçe bellikleri aýdyp we olara degişli düzedişleri girizip, şäheriň bu künjeginde binalaryň gurluşygynda ýerli tebigy aýratynlyklarynyň, binagärlik gurşawynyň we milli ýörelgeleriň nazarda tutulmalydygyny belledi.
Döwlet Baştutanymyz şäheriň çäklerinde gurluşyk işleri meýilleşdirilende taslamada gök zolaklaryň we seýilgähleriň döredilmeginiň nazarda tutulmalydygyny belledi. Şäherimiziň ekologiýa ýagdaýy döwrüň baş talaplarynyň biri bolmagynda galýar.
Atly gezelenjiň dowamynda milli Liderimiz paýtagtymyzyň günortasynda ýerleşýän şa ýoluň ugrunda saklandy. Bu ýerde döwlet Baştutanymyzyň garamagyna Aşgabadyň bu künjeginde gurulmagy meýilleşdirilýän binalaryň ýerleşjek ýerleriniň çyzgylary hödürlendi.
Hormatly Prezidentimiz taslamalary içgin synlap, täze desgalaryň guruljak ýerlerini kesgitledi we olaryň niýetlenilen ugruna laýyklykda doly enjamlaşdyrylmagyny,şeýle hem binagärlik nukdaýnazaryndan ýokary dünýä ölçeglerine laýyk gelmegini talap etdi.Milli Liderimiz gurluşyk işleri ýerine ýetirilende seýsmiki howpsuzlyk talaplarynyň berjaý edilmegine aýratyn ünsi çekdi.
Döwlet Baştutanymyz paýtagtymyzda alnyp barylýan gurluşyklaryň depginlerini ýokarlandyrmak barada tabşyryk berip, şäher häkimliginiň ýolbaşçylaryna işleriň ýokary hilde we öz wagtynda ýerine ýetirilmeginiň üpjün edilmegini talap etdi.Milli Liderimiz diňe bir türkmen halkynyň däl, eýsem tutuş gündogar ýurtlarynyň halklarynyň belent sarpa goýýan akyldar şahyry, milli nusgawy edebiýatyň düýbüni tutan beýik şahyr we akyldar Magtymguly Pyragynyň ýadygärliginiň – örän uly ähmiýetli taslamanyň durmuşa geçirilmegini çaltlandyrmagy tabşyrdy.
Gök zolaklary döretmek hem-de Aşgabadyň bezegi bolan baglara we güllere ideg etmegiň toplumlaýyn esasda alnyp barylmagy babatynda aýratyn görkezmeler berildi.
Hormatly Prezidentimiz Gurbanguly Berdimuhamedow ýurdumyzda her ýylda iki gezek geçirilýän köpçülikleýin bag ekmek çäresine gatnaşyp, bu asylly işiň ählihalk, hakykatdan-da watançylyk ähmiýetli çärä öwrülmegine badalga berýär. Türkmenistanlylaryň müňlerçesi köpçülikleýin bag ekmek işlerine uly ruhubelentlik bilen gatnaşýarlar, ýowarlara çykyp täze agaç nahallaryny ekýärler hem-de ýurdumyzda asyrlar aşyp gelýän mukaddes ýörelgäniň döwrebap derejede ösdürip, diýarymyzyň bagy-bissanlyga öwrülmegine goşant goşýarlar.
Ýurdumyzda döredilýän tokaý zolaklary we seýilgähler häzirki zaman durmuşynyň möhüm bölegine öwrüldi. Mälim bolşy ýaly, döwlet Baştutanymyzyň tebigaty goramak, ählumumy ekologiýa howpsuzlygyny üpjün etmek boýunça öňe sürýän başlangyçlary halkara derejesinde ykrar edilýär. Munuň özi ozaly bilen howanyň üýtgemegi, ýer we suw serişdeleriniň rejeli peýdalanylmagy ýaly meselelerdir. Olar hormatly Prezidentimiziň amala aşyrýan döwlet syýasatynyň ileri tutulýan ugurlarynyň birine öwrüldi.
Döwlet Baştutanymyz her künjegiň özboluşly aýratynlyklaryny nazara alyp, bag nahallaryny oturtmak, dürli gülleri ekmek we seýilgähleri döretmek işlerini ylmy esasda alyp barmagyň zerurdygyna ünsi çekip, bu babatda degişli ýolbaşçylara birnäçe tabşyryklary berdi.
Hormatly Prezidentimiz atly gezelenjiň dowamynda halkymyzyň milli buýsanjyna öwrülen ak mermerli Aşgabadyň binalarynyň aýratynlyklaryny buýsanç bilen synlady. Mälim bolşy ýaly, binagärlik toplumlarynyň gurluşygynda milli ýörelgeler bilen iň täze gurluşyk tehnologiýalary utgaşdyrylyp ösdürilýär.Paýtagtymyzda arassaçylygyň we düzgün-tertibiň berjaý edilmegi ýurdumyzyň baş şäheriniň aýratynlygydyr, muny hemişe şeýle ýagdaýda saklamak zerurdyr diýip, döwlet Baştutanymyz Gurbanguly Berdimuhamdow belleýär.
Türkmenistanyň Garaşsyzlygynyň 26 ýyllyk baýramçylygynyň öňüsyrasynda bu ugurda durmuşa geçirlýän çäreler has-da işjeň häsiýete eýe bolýar. Şäheriň köçelerinde, seýilgählerinde we binalaryň bezeg aýratynlyklarynda bu şanly senä görülýän taýýarlyk işleri,adamlaryň ýokary ruhubelentligihas-da äşgär duýulýar.


text:
astra
previa
carolla
Wektra b
C-class 1.8 mator karopka-tiptronik
Lancer
Mashynyn yagdayy gowy bahasy 200 million onushyk bar gyssaglyGörmek Mitsubishi goşulan wagty 3 aý öň Gören adam sany 238x
Vectra
Toyota corolla 2011 s class
Toyota corolla 2011 s class
avtoulag opel vita
opel vita
opel vita
Opel vectra 1993
Opel vectra sedan
satlyk opel vetcra
Opel vectra b
Motor 2L mehanika korobka hetcbek sneskaGörmek Ýeňil maşynlar goşulan wagty 1 ýyl öň Gören adam sany 166x
masyn
Satlyk OPEL ASTRA!
ADY: OPEL ASTRA. ÝYLY: 1993 BAHA: 13 MANAT. TÄZE PULDAN. ( könede 65 miýon) oñyşyk bar. RENKI: GOÝY GÖK. MATORY: 1.8 ÝAGDAÝY: GOWY. ARASSA. MAŞYNA SÖZ ÝOK. OBMEN: ÝOK. KREDIT: ÝOK. GOŞMAÇA: LYUKLY.HEMME ZADY RADNOÝ. ÝERI: DAŞOGUZ WEALAÝATY. HABARLAŞM...Görmek Ýeňil maşynlar goşulan wagty 1 ýyl öň Gören adam sany 281x
Daywa Kalos
Yagdayy onat degim yok yyly 2003 bi9r altyly mator ekonomny 100 km 5.50 litet yangyc yakyaGörmek Ýeňil maşynlar goşulan wagty 1 ýyl öň Gören adam sany 152x
Daywa Kalos
Yagdayy onat degim yok yyly 2003 bir altyly mator ekonomny 100 km 5.50 litet yangyc yakyaGörmek Ýeňil maşynlar goşulan wagty 1 ýyl öň Gören adam sany 259x


text:
Aşgabadyň 11-nji etrapçasynda ýerleşýän “Şeker” azyk dükanynda gijeden “Ahal” ýagynyň nobatyna durýan ýaşaýjylar dükanyň açylmagy bilen biri-birisini itekleşip, öňe dyzap ugraýarlar. Bu ýerde başlanýar bir başagaýlyk, goh-galmagal. Ýaşaýjylar bir-birisini edil ýolmalaýjak bolýarlar.
Azatlyk Radiosy bilen söhbetdeş bolýan ýaşaýjylaryň aýtmaklaryna görä, bir ele bir gapdan berilýän “Ahal” ýagynyň dükanlara getirilýän möçberi gün-günden azalýar. Ozal 2-3 sagada çekýän nobatlar indi bir sagatdan aýrylýar. Sebäbi satuwa çykarylýan “Ahal” ýagy sanagly adama ýetýär.
Gijeden dükanyň agzynda oturmaga her kimiň ýarawlygy bolmaýar. Sähel gijä galyp, daň atara golaý barsaň bolsa, eýýäm yzky nobatlara düşmeli bolýarsyň. Her gün gijesi bilen şol bir adamlar, ýagny “Ahal” ýagyny alyp-satýan zenanlar öňdäki nobatlary eýeleýärler. Yzyrakda nobata duranlara bolsa, ýag ýetmeýär.
Soňra alyp-satarlardan ýagy gymmat bahasyna dükanyň golaý-goltumynda hem satyn alyp bolýar. Işsizlik sebäpli gün-güzeranyny aýlap bilmeýän ýaşaýjylar, “Ahal” ýagynyň gytalmagyndan peýdalanyp, ýagy azyk dükanlaryndan öz bahasyna satyn alyp, soňra ony gymmat bahadan satyp, özlerine çörek puly gazanýarlar.
Ozal agşamdan nobat belläp sanaw düzýän ýaşaýjylar öz ýakynlaryna, çagalaryna, goňşularyna hem nobat belleýärler. Ir ertirden ýag satylyp başlanmanka nobata ýazan adamlaryny öz öňlerinde durzup, şeýle ýol bilen olar birnäçe gap ýag alyp bilýärler.
Şeýle-de, bir litrlik gaplanan bir gabynyň bahasy 3 manat 40 teňňe bolan “Ahal” ýagyny Aşgabadyň “Altyn-asyr” bazarynda 10 manatdan isledigiňçe satyn alyp bolýandygyny hem, aşgabatly Zöhre aýdýar.
Onuň sözüne görä, “Altyn-asyr” bazarynda satuwa çykarylýan 10 manatlyk ýagyň näme sebäpden bahasynyň gymmatdygyny soran halatyňda satyjylar: “Isleseň şu bahadan al, islemeseň gidiber, saňa zordan ýag satjak bolýan ýok” diýip, gödek jogap gaýtarýarlar.
“Degişli organ işgärleri 3 manat 40 teňňeden bolan ‘Ahal’ ýagynyň 10 manatdan satylyp durandygyny görýän däldirlermi? Onuň nireden gelip çykandygyny anyklamaga organ işgärlerinde ygtyýar ýokmy?” diýip, ýaşaýjylar aýdýarlar.
“Ahal” ýagyny öndürýän zawodyň bolsa, çig malynyň ýetmezçiligi sebäpli işini togtatmaga ýakyndygyny zawodyň işgärlerinden eşitse bolýar.
“Işgärleri tölegsiz dynç alşa ugratdylar. Täze pagta hasyly ýetişip, zawoda pagta çigidi gelip başlaýança, zawod doly güýjünde işläp bilmeýär. Galan-gaçan önümleri bilen işläp, Türkmenabadyň, Baýramalynyň ýag zawodlaryndan getirilýän ýagy, täzeden işläp, onuň ysyny aýryp, gaplap satuwa çykarýarlar. Täze hasyl ýetişýänçä ady agzalan beýleki zawodlarda hem, önüm saýhallanyp barýar” diýip, öz adynyň efirde tutulmazlygyny soran “Ahal” ýag zawodynyň bir işgäri gürrüň berdi.
Dollaryň gara bazardaky nyrhy ýokarlansa, daşary döwletlerden getirilýän ösümlik ýaglary hem gymmatlaýar. Ätiýaçlyk alyp goýaýyn diýseň, ilatda artykmaç pul hem ýok. Şol sebäpli arzan önüm hasaplanýan bahasy 3 manat 40 teňňe bolan “Ahal” ýagynyň ugrunda ilat gije ýatanok diýip, ýaşaýjylar zeýrenýärler.


text:
"Talybanyň" ýüzlerçe söweşijisiniň Owganystanyň welaýat merkezine amala aşyran uly hüjüminde azyndan 14 sany owgan esgeri wepat boldy.
Owganystanyň howpsuzlyk güýçleri ABŞ-nyň howa güýçleriniň ýardamy bilen söweşijilere gaýtargy bermegi başardylar, diýip Owganystanyň we ABŞ-nyň resmileri aýtdylar.
Kabuldan günorta-gündogar tarapda 150 kilometr uzaklykda ýerleşýän Gazni şäherine 10-njy awgustda edilen bu hüjüm zerarly howpsuzlyk güýçleriniň azyndan 20 agzasy ýaralanypdyr. Bu barada Gazni şäheriniň keselhanasynyň dolandyryjysy Baz Mohammad Hemat habar berdi.
Welaýatyň polisiýa ýolbaşçysy Farid Ahmad Maşalyň sözlerine görä, hüjüm günüň başynda şäheriň dürli böleklerine bir wagtda edilipdir. Maşal jemi 100 çemesi adama zeper ýetendigini, olaryň köpüsiniň söweşijilerdigini aýtdy, emma olardan näçesiniň wepat bolup, näçesiniň ýaralanandygyny anyklaşdyrmady.
Goranmak ministri Mohammad Radmanişiň sözlerine görä, goşunyň kömegi bilen polisiýa şäheri öz gözegçiligine almagy başarypdyr.


text:
Ýakynda etrabymyzdaky 20-nji çagalar bakja-bagynda «Halkara tejribesine salgylanyp, mekdebe çenli çagalar edaralarynda we maşgalada çagalary mekdebe taýýarlamak» atly welaýat derejesinde usuly-amaly maslahat geçirildi. Bu maslahata gatnaşyjylar çagalara halkara tejribesine salgylanyp, bilim we terbiýe bermekde dürli oýun usullaryny we tejribe usullaryny öwretmekde we ýaýratmakda birnäçe çykyşlary, oýunlary, sapaklary synlap, olary ara alyp maslahatlaşdylar.
Maslahatda etrabymyzyň göreldeli terbiýeçileriniň biri — 1-nji çagalar bagynyň terbiýeçisi Aýsenem Gylyjowa «Mekdebiň bosagasynda» atly aýdym-sazly göwünaçmany örän täsirli, mazmunly geçirmegiň usullaryny innowasion tehnologiýalaryň üsti bilen görkezdi. 8-nji çagalar bakja-bagymyzyň terbiýeçisi we iňlis dili mugallymy Gülnara Mametaliýewa bolsa iňlis dili sapagyndan «Meniň Watanym» atly temada çagalaryň ýylyň dowamynda alan bilimlerini, öwrenen temalaryny berkitdi. Ol çagalaryň iňlis dilini öwrenmäge höwesini, islegini ösdürmegiň birnäçe gyzykly öwrediji oýun usullaryny internet ulgamyndan peýdalanmak arkaly myhmanlara görkezdi. Şeýle-de şol çagalar bakja-bagynyň terbiýeçisi Gülälek Rejepowa sözleýişi ösdürmek sapagyndan «Zehinlije körpe» atly temada çagalaryň alan bilim derejelerini barlamak, zehinlerini synamak esasynda dürli oýun usullaryny körpeler bilen innowasion tehnologiýalardan peýdalanyp maslahata gatnaşyjylara görkezdi.
Soňra etraplardan we Mary şäherinden gelen terbiýeçiler dünýä tejribesinde körpeleri mekdebe taýýarlamakda ulanylýan öwrediji oýunlar we olaryň ähmiýeti hakynda gyzykly çykyş etdiler.
Ogulnur Abdalowa,
Mary welaýatynyň Ýolöten etrabyndaky 8-nji çagalar bakja-bagynyň terbiýeçisi, kärdeşler arkalaşygynyň ilkinji guramasynyň başlygy.


text:
ABŞ özüniň ýaranlary Fransiýa we Britaniýa bilen 14-nji aprel güni irden Siriýa garşy howa hüjümini amala aşyrdy. Bu geçen hepde Siriýanyň edendigi çaklanylýan himiki hüjümine jogap hökmünde geçirilen çäre boldy.
Читайте также на русском
ABŞ-nyň prezidenti Donald Tramp harby çäräniň başladylýandygyny Ak Tamdan yglan etdi. Ol munuň geljekde şunuň ýaly köpçülikleýin gyryş ýaraglarynyň ulanylmagynyň öňüni almaga gönükdirilendigini aýtdy.
Tramp Siriýanyň prezidenti Başar al-Assady “eýmenç”, “jenaýatçy” we “ganojak diktator” diýip, atlandyryp, onuň 7-nji aprelde Douma şäherine amala aşyrylan zäherleýji gazly hüjüm üçin “uly bahany tölejekdigini” aýtdy. Şol hüjümde parahat ilatdan 43 adam ölüpdi.
Russiýanyň prezidenti Wladimir Putin ABŞ-nyň ýolbaşçylygyndaky harby çäräni ýazgaryp, ony “özygtyýarly döwlete garşy amala aşyrylan aggresiýa akty” diýip, atlandyrdy.
Şeýle-de, Putin Russiýanyň BMG-niň Howpsuzlyk geňeşiniň gyssagly sessiýasyny çagyrýandygyny hem mälim etdi.
Eýranyň Daşary işler ministrligi bu hüjümi berk ýazgaryp, onuň “sebitleýin netijeleriniň” boljakdygyny aýtdy.
Siriýanyň telewideniýesi ýurduň howa hüjüminden goranyş goşunlarynyň zarbalara jogap berendiklerini habar berdi. Bu aralykda, ABŞ-nyň goranmak sekretary Jim Mattis ABŞ-nyň nähilidir bir ýitgileri çekendigi barada maglumatlaryň ýokdugyny aýtdy. Siriýanyň harbylary 13 raketany urup, düşürendiklerini aýtdylar.
ABŞ-nyň generaly Jozef Dundord hüjümleriň esasy nyşanalarynyň Siriýanyň günbatarynda himiki ýaraglary özleşdirmek we döretmek üçin niýetlenen üç merkeziň bolandygyny mälim etdi.
Tramp özüniň çykyşynda hüjümleriň esasy maksadynyň himiki ýaraglaryň ulanylmagynyň öňüni almak bolandygyny aýtdy.
Trampyň çykyşyndan bir sagat çemesi soň, Pentagon ýüze golaý raketa urgularynyň amala aşyrylandygyny, şeýle-de ABŞ-nyň we onuň ýaranlarynyň hataryndan nähilidir bir ýitgileriň bolandygy barada hiç hili maglumatlaryň ýokdugyny mälim etdi.
Britaniýanyň Goranmak ministrligi ilkinji yşaratlardan çen tutulsa, nyşanalary ýok etmekde hüjümleriň “şowly” bolandygyny aýtdy. Siriýanyň resmileri parahat ilatdan we harbylaryň hataryndan hem ýitgileriň bolandygyny aýtdylar.
Mattis başga hüjümleriň göz öňünde tutulmaýandygyny, şeýle-de geljekki harby çäreleriň Siriýanyň himiki ýaraglary ulanyp-ulanmajakdygyna bagly boljakdygyny belledi.
Russiýanyň Goranmak ministrligi raketalaryň hiç biriniň Russiýanyň Siriýadaky harby we howa bazalarynyň golaýyna urulmandygyny mälim etdi.
Şeýle-de, Ministrlik ABŞ-nyň we onuň ýaranlarynyň atan raketalarynyň aglabasynyň Siriýa hökümetiniň howa hüjüminden goranyş ulgamy tarapyndan zelelsizlendirilendigini öňe sürdi.
Tramp Russiýa we Eýrana ýüzlenip, Assadyň “ganojak” we “aýylganç režimini” goldamagy bes etmäge çagyrdy.


text:
Türkiýäniň Ýaragly güýçleriniň Kandile we Sinjara operasiýasy dowam edýär
Türkiýäniň Ýaragly güýçleriniň Yragyň Kandil we Sinjar sebitlerine gury ýerden operasiýasy dowam edýär
Gury ýerden ýöriteleşdirilen toparlaryň üsti bilen daşy gabalan Kandile şol bir wagtdan howadan F-16 harby uçarlar goldaw berýär.
Soňky 3 günde Kandilde bar bolan ok-däri we ýaraglardan doly 20 ammar ýok edildi.
Türkiýäniň Ýaragly güýçleri Hakkari welaýatynyň Ýüksekowa etrabyndan Sidekanyň Del daglarynyň eteklerine çenli aralykdaky ähli ýerleri gözegçilik astyna aldy.


text:
Azerbaýjan gazyny Ýewropa ibermekligi göz öňünde tutýan Transadriatik turbageçirijisi (TAP) Albaniýanyň sebitleýin gaz üstaşyr geçirijä öwrülmegine kömek eder, diýip TAP-yň söwda we daşary aragatnaşyklar bölüminiň direktory Ulrike Ander Emerging Europe portalyna beren interwýusynda belledi, diýip Trend habar berýär.
Direktoryň belleýşi ýaly, TAP alban energetika ulgamyny diwersifikasiýalaşdyrmak we onuň mümkinçiliklerini ösdürmek üçin esas döretmäge ýardam eder. «Albaniýa ýurduň gaz ulgamyny ösdürip biler. Gaz ulgamynyň ösdürilmegi bolsa, elektroenergetika öndürmek üçin kömüre bolan baglylygyň azalmagyny aňladýar. Netijede energetika toplumy boýunça alban görkezijileri düýpli gowulanar».
Albaniýa Günorta-Gündogar Ýewropany gazlaşdyrmakda möhüm orun eýeläp biler. Bu bolsa sebitiň beýleki döwletlerine Hazar sebitinden gelýän tebigy gaz ibermelerine goşulmaga mümkinçilik berer – diýip Anders aýtdy.
Bahasy 4,5 mlrd ýewro barabar bolan TAP «Günorta gaz geçelgesi» taslamasynyň bir bölegi bolup, türk-grek serhedinde beýleki bir gaz geçiriji — TANAP gaz geçiriji bilen birleşdiriler. Ol Gresiýanyň, Albaniýanyň territoriýalary, Adriatik deňziň asty boýunça geçiriler, soňra Italiýanyň günortasyna gönükdiriler.
TAP-yň ilkibaşdaky kuwwaty iki esse artdyrmak mümkinçiligi bilen ýylda 10 mlrd kub metr tebigy gaza barabar bolar.
TANAP-yň gurluşygynyň 2018-nji ýylda, TAP bolsa 2020-nji ýylda tamamlanmagyna garaşylýar.
Turbageçirijiniň uzynlygy 878 kilometre barabar bolup, onuň 550 km Gresiýanyň çäklerinden, 215 km Albaniýadan, 105 km Adriatik deňziň düýbünden we 8 kilometri Italiýadan geçer.


text:
Türkmenistanyň Daşary işler ministri R.Meredow bilen ýurdumyza iş sapary bilen gelen, Kuweýt Döwletiniň Türkmenistandaky Adatdan daşary we Doly ygtyýarly Ilçisi Majdi Ahmad Al-Dhafiri bilen duşuşygynda ikitaraplaýyn hyzmatdaşlygyň meselelerini maslahatlaşdy. Bu barada Türkmenistanyň daşary yýasat edarasynyň saýtynda habar berilýär.
Gepleşikleriň dowamynda taraplar syýasy, söwda-ykdysady we medeni-ynsanperwer ulgamlarynda ikitaraplaýyn hyznatdaşlygynyň meselelerini ara alyp maslahatlaşdylar. Uzakmöhletleýin esasda Kuweýt Döwleti bilen hyzmatdaşlygyň aýgytly ugurlaryny bellemegiň çarçuwasynda ýokary derejelerde geçirilen gepleşikleriň wajyp ähmiýeti aýratyn bellenildi.
Mälim bolşy ýaly, Türkmenistanyň Prezidentiniň 2018-nji ýylyň martynda Kuweýt Döwletine sapary dowamynda ikitaraplaýyn resminamalaryň uly toplumyna gol çekildi. Şunuň bilen baglylykda, taraplar saparyň dowamynda gazanylan döwletara ylalaşyklaryny ýerine ýetirmegiň gidişiniň jikme-jik seljermesini geçirdiler.
Şol sanda taraplar ikitaraplaýyn gyzyklanma bildirilýän sebitleýin hem-de halkara meseleleriň giň toplumyny ara alyp maslahatlaşdylar we sebitleýin hem-de halkara guramalaryň çäginde, esasan hem BMG we köptaraplaýyn hyzmatdaşlygynyň esasyny düzýän bu guramanyň ýöriteleşdirilen agentliklerinde ikitaraplaýyn mashatlaşmalary dowam etmegiň zerurlygyny bellediler.
Ynsanperwer gatnaşyklary babatda aýdylanda, taraplar medeniýet, ylym we bilim ugurlarynda özara gatnaşyklary giňeltmek barada pikir alyşdylar.
Öň habar berlişi ýaly, 13-nji martda Kuweýt Döwletine resmi saparyň barşynda geçirilen gepleşikleriň netijeleri boýunça ikitaraplaýyn ylalaşyklaryň toplumyna gol çekildi. Şol sanda - Türkmenistanyň Hökümeti bilen Arap ykdysady ösüşi üçin Kuweýt gaznasynyň arasyndaky tehniki ýardamy bermek hakyndaky bilelikdäki resminama; Türkmenistanyň Hökümeti bilen Arap ykdysady ösüşi üçin Kuweýt gaznasynyň arasynda hyzmatdaşlyk etmek barada özara düşünişmek hakynda Ähtnama, «Türkmengaz» döwlet konserni bilen «Kuwait Petroleum Corporation» kompaniýasynyň arasynda özara düşünişmek hakynda Ähtnama bar.
Bulardan başga-da, Hyzmatdaşlyk boýunça bilelikdäki türkmen-kuweýt toparyny döretmek hakynda; Diplomatik we gulluk/ýörite pasportlaryň eýeleri üçin wiza talaplaryny ýatyrmak hakynda; Ykdysady we tehniki hyzmatdaşlyk hakynda; Söwda hyzmatdaşlyk hakynda Ylalaşyklara gol çekildi.


text:
Meşhur suratkeş Winsent Wan Goguň “Women Mending Nets in the Dunes” (Gumlukda torlary bejerýän aýallar) kartinasy 7 million ýewro satyldy. Bu eser 8 ýyldan bäri Amsterdamdaky Wan Gog muzeýinde sergide görkezilýärdi. Golland suratkeşi bu sungat eserini bu işe ilki başlan ýyllary bolan 1882-nji ýylda döredipdir. Suratkeşiň onlarça kartinasy bolup, onuň suratlary 20 ýyldan bäri satylmandy. Suraty Demirgazyk amerikaly sungat muşdagynyň alandygy mälim edildi.
Esasy Ylym we Tehnologiýa 7 million ýewro satyldy


text:
TDUmaksat
Oba zähmetkeşleri barada alada
Türkmenistan gök-bakja ekerançylygyny döwrebap ösdürmek işini oba hojalyk syýasatynyň ileri tutulýan ugurlarynyň birine öwürdi. Ýurduň ekerançylygynda ekinleriň 4 sanysy, ýagny gowaça, bugdaý, şaly we şugundyr esasy strategiki ekinler hasaplanylýar. Häzirki wagtda, olaryň deňinde kartoşka we gök-bakja ekinleriniň hem ilat üçin iň gerekli azyk ekinl...
«Seýit Ata» zyýarathanasy
Ýerli oba ýaşulularynyň aýtmagyna görä, “Seýit ata” atly dana, pir kişi takmynan ХII asyrlarda, hijri kamary ýyl hasaby boýunça takmynan VII asyrlarda ýaşap geçipdir.
“Seýit ata” awçylaryň piri diýip hasaplanylýar. Özi barada anyk taryhy maglumatlar häzirki günümize çenli saklanylyp galmandyr. Rowaýatlara görä Buharada ýaşap geçen Sadr ata (...
Ertir şu günden başlanýar. Wagty tygşytly peydalanmak we ýagşy maksatlara sarp etmek üstünligiň açarydyr
Günler aýagyna ot degen ýaly, duşumyzdan zybrym geçip dur. Olary elimiz bilen tutup hem, togtadyp hem bilmeýäris. Wagtdan, sagatdan üstün çykmagyň ýoly, iň gowusy, ondan öňe geçmekdir. Ömrüňe, ykbalyňa dahylly işlere gümra bolup, wagtdan geregiňi edinmekdir.
Adamyň ömründe günleriň gadyrsyzy, ähmiýetsizi ýokdur. Her günüň hem özüçe gyzygy, l...
Türkmenistanda Milli Goşunyň Söweşjeň Taýarlygyny Duýdansyz Barlamak Çäresi Dowam Edýär
28-nji martda Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy, goşun generaly Gurbanguly Berdimuhamedowyň miili goşunymyzyň harby bölümlerini söweşjeň taýýarlyk derejesine getirip, görkezme söweş-taktiki tälim beriş türgenleşigini geçirmek barada beren buýrugyna laýyklykda, ýurdumyzyň Milli goşunynyň düzümleriniň gat...
Türkmenistanda Milli Goşunyň söweşjeň taýýarlygyny duýdansyz gözden geçirmek çäresi başlandy
Aşgabat, 26-njy mart (TDH). Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy, goşun generaly Gurbanguly Berdimuhamedow gije ýarymdan agan wagtlary wideoşekilli göni aragatnaşyga çykyp, Türkmenistanyň goranmak ministri, ýurdumyzyň Döwlet howpsuzlyk geňeşiniň sekretary Ý.Berdiýewe Ýaragly Güýçlerimiziň we beýleki goşunl...
Berkarar döwletiñ bagtyýarlyk döwründe, bilim-ylym hem-de sport barada.
Haýsy pudagy alyp görseñ hem Hormatly Prezidentimiziñ ýadawsuz tagallary netijesinde görlüp eşdilmedik işler durmuşa geçirilýär. Bu babatda gürrüñ açylanda bolsa ýurdumyzyñ bilim-ylym we ulgmyny agzap geçmek zerurdyr. Häzirki wagtda ýurdumyzda ýaş nesillere ýokary hilli bilim-ylym bermek barada uly aladalar edilýär. Bu bolsa, ýurdumyzyñ ata-watanym...
Diýarmyzda il-ýurt bähbitli amala aşyrylyan işler hakynda.
Türkmenistanda Milli kanunçylyk ulgamyny kämilleşdirmek maksady bilen düýpli özgerişikler amala aşyrylýar. Ýagny, Milli Liderimiziñ tabşyryklary esasynda, kanunçylygyñ kämillesdirilmegi ýurdumyzda amala aşyrylýan il-ýurt bähbitli özgerişikleriñ ilerlemegine oñyn täsirini ýetirýär. Häzirki wagtda jemgyýetiñ gatnaşyklaryny has kämil derejelere çykarý...
BAGTLY DURMUŞYŇ MIWELERI
2015-nji ýylda ýurdumyzyň halk hojalygynyň ähli pudaklarynda durmuşa ornaşdyrylan giň möçberli özgertmeleriň netijesinde uly sepgitlere ýetildi. Geçen ýylda jemi içerki önümiň artyşy 6,7 % barabar boldy. Dürli pudaklara göýberilen maýa goýumlarynyň möçberi 53 milliard manatdan gowurak boldy. Häzirki döwürde gurluşyk pudagyna göýberilen maýa goýu...
MUKADDES SAÇAGYMYZYŇ RYSGAL-BEREKEDI
Ekrançylygyň ylmy esaslarda alynyp barylmagy, her gektara edilýän agrotehniki çykdaýjylaryň 50%-ne çenlisini döwletiň öz üstüne almagy, pagtaçynyň şertnamalaýyn borçnamadan artyk tabşyran pagtasy üçin 30% ýokarlandyrylan baha bilen hasaplaşyk geçirilmegi, daýhanlara ýeňillikli karzlaryň berilmegi, öňki kuwwatly tehnki parkyň üstüniň täze tehnik...
ÝOLUŇYZ AK BOLSUN!
Ulag düzümini ösdürmek goňşy döwletler bilen bilelikde iri sebit-yklym ähmiýetli taslamalary amala aşyrýan döwletimizde ileri tutulýan ugurlaryň biri bolup durýar. Bu taslamalar Ýewraziýa giňişliginde ulag gatnawy ny işjeňleşdirmek üçin ägirt uly mümkinçilikleri açýar hem-de Gra deňiz, Baltika sebitleriniň, Günorta we Günorta-Gündogar Aziýanyň, Ý...
“Oguzkent” myhmanhanasy
Myhmanhana “Buig” kompaniýasy tarapyndan gurulýar. Bahasy 270 million ýewro barabar bolan bäş ýyldyzly myhmanhana ýokary derejedäki myhmanlary kabul etmek we iri halkara maslahatlaryny geçirmek üçin niýetlenilen häzirki zaman, özboluşly myhmanhana toplumyndan ybaratdyr. Myhmanhananyň ajaýyp binasy häzirki zaman binagärliginiň öňdebaryjy gazananlary...
Bagt köşgi
Bitarap Türkmenistan şaýolunyň we Oguzhan köçesiniň kesişýän ýerinden 1,5 kilometr demirgazykda ýerleşýär.
Türkmenistanyň öňden gelýän hyzmatdaşy bolan “Polimeks” türk gurluşyk kompaniýasy tarapyndan gurlan “Bagt köşgüniň” binagärlik keşbi özboluşlydyr. Umumy meýdany 38 müň inedördül metrden gowrak bolan 11 gatly bina üç basgançakly...
Ykdysadyýet şäherçesi
Ykdysadyýet şäherçesiniň binalar toplumy:
Ol desgalaryň tutuş toplumyny özünde jemleýär, şolarda üstünlikli okamagy, oňat ýaşamagy we boş wagtyňy peýdaly geçirmegi üpjün etmek üçin ähli şertler döredilendir. Şäherçäniň çäklerinde Türkmen döwlet ykdysadyýet we dolandyryş institutynyň täze binasy, naharhana we 430 orunlyk okalga zaly b...
Türkmenistanyň Senagatçylar we Telekeçiler Birleşmesi
Türkmenistanyň Senagatçylar we telekeçiler birleşmesiniň täze Işewür toplumy Türkmenbaşy şaýolunyň ugrunda ýerleşýär.
Bazar gatnaşyklaryny ösdürmek, öz agzalarynyň kanuny bähbitlerini we hukuklaryny goramak, olaryň milli ykdysadyýetiň dürli pudaklaryny ösdürmäge, onuň häzirki zaman görnüşini döretmäge, ýagny içerki we daşarky bazarla...
Medeniýet şäherçesi
Medeniýet şäherçesiniň binalar toplumy:
Medeniýet şäherçesiniň desgalarynyň hatarynda Türkmen döwlet medeniýet instituty, Türkmen milli konserwatoriýasynyň ýanyndaky ýörite sazçylyk mekdep-internaty, umumyýaşaýyş jaýy, 200 orunlyk çagalar bagy we 600 orunlyk umumybilim berýän mekdep, has oňaýly we otaglarynyň ýerleşişi gowulandyrylan...
Gyşky oýunlar sport toplumy
Atatürk we Oguz han (öňki Aýtakow) köçeleriniň çatrygyna ýerleşýär. Täze toplum “Türkmennebitgazgurluşyk” döwlet konserniniň buýurmasy boýunça “Polimeks” türk kompaniýasy tarapyndan guruldy we tehniki enjamlaşdyrylyşyny hasaba almak bilen şuňa meňzeş sport desgalary üçin zerur bolan talaplaryň ählisine laýyk gelýär. Hususan-da, ýaryş mahalynda maha...
Çandybil şaýoly
Çandybil şaýoly ähli ölçegler boýunça ýokary halkara ülňülerine laýyk gelýär. Bu pudakda abraýly bilermen hasaplanýan we täze şaýol boýunça degişli barlagy amala aşyran Fransiýanyň “Cete Apave Sudeurope” kompaniýasy tarapyndan ýörite kepilnamanyň berilmegi munuň şeýledigine şaýatlyk edýär. Hususan-da, Çandybil şaýolunyň AASHTO-niň (Amerikanyň Döwle...
Bitarap Türkmenistan şaýoly
(köçäniň öňki ady: Podwoýsk)
Şaýoluň dürky täzelenen 5 kilometrden gowrak bölegi paýtagtymyzyň esasy ulag ýollarynyň birine öwrüldi. Halkara standartlaryna laýyklykda birinji tehniki derejeli ulag desgalarynyň hataryna girýän bu şaýoluň gatawly böleginiň umumy ini 30 metre barabardyr, her tarapa dört zolakly gatnawyň bolmagy göz öňünde tutul...
Bagt köşgi
Bitarap Türkmenistan şaýolunyň we Oguzhan köçesiniň kesişýän ýerinden 1,5 kilometr demirgazykda ýerleşýär.
Türkmenistanyň öňden gelýän hyzmatdaşy bolan “Polimeks” türk gurluşyk kompaniýasy tarapyndan gurlan “Bagt köşgüniň” binagärlik keşbi özboluşlydyr. Umumy meýdany 38 müň inedördül metrden gowrak bolan 11 gatly bina üç basgançakly...
“Oguzkent” myhmanhanasy
Myhmanhana “Buig” kompaniýasy tarapyndan gurulýar. Bahasy 270 million ýewro barabar bolan bäş ýyldyzly myhmanhana ýokary derejedäki myhmanlary kabul etmek we iri halkara maslahatlaryny geçirmek üçin niýetlenilen häzirki zaman, özboluşly myhmanhana toplumyndan ybaratdyr. Myhmanhananyň ajaýyp binasy häzirki zaman binagärliginiň öňdebaryjy gazananlary...
Ýurdumuzda Halkara maslahaty ýokary derejede geçirildi.
Şu ýylyň 12-nji dekabrynda Berkarar döwletimiziň bagtyýarlyk döwründe abadan we rowaç durmuşda ýaşaýan türkmen halkymyz köp sanly belent mertebeli daşary ýurtly myhmanlaryň gatnaşmaklarynda aýajyp Milli baýramymyz bolan- ýurdumyzyň hemişelik Bitaraplygynyň 20 ýyllyk baýramçylygyny çäksiz buýsanç hem-de uly şatlyk bilen belläp geçdi. Bu şanly baýr...
Türkmen-horwat gatnaşyklary ösdürilyär
2015-nji ýylyň 12-nji dekabrynda Türkmenistanyň Prezidenti Gurbanguly Berdimuhamedowyň ýurdumyzyň Bitaraplygynyň 20 ýyllyk şanly baýramçylygyna gatnaşmak üçin iş sapary bilen Türkmenistana gelen Horwatiýa Respublikasynyň Prezidenti hanym Kolinda Grabar-Kitarowiç bilen duşuşygy geçirildi. Iki dostlukly ýurduň döwlet Baştutanlarynyň duşuşygynyň dowam...
Paýtagtymyzyň ýaşaýjylary we myhmanlary
Kompýuterimizi we interneti howpsuz ulanmak
Internediň ýaýrap başlamagy bilen adamlaryň aň-düşünjesi ösýär. Elbetde gowy niýetli ulanýanlaryň ýanynda erbet niýetli adalara hem pursatlar döreýär. Siziň bilesigelijilik duýgularyňyzy ulanyp size zyýan ýetirýän adamlar az däl. Hemme ýerde boluşy ýaly internet dünýäsinde hem "sypan" adamlar bar. Bu ýerde hackerler we görnüşleri hakynda maglumat b...
Türkmen türgenini sylaglamak dabarasy
Aşgabat, 16-njy noýabr (TDH). Şu gün Türkmenistanyň Milli sport we syýahatçylyk institutynda aşgabatly 21 ýaşly sport ussady Diýar Hojaewi sylaglamak dabarasy boldy. Ol Tolýatti şäherinde geçirilen Russiýanyň Kubogy ugrundaky açyk ýaryşda “Iň çalt gazanylan ýeňiş” boýunça dünýäniň täze rekordyny goýdy. Ildeşimiz tutluşyklaryň birinde 7-nji sekuntda...


text:
Myhmanhanamyz
Ak mermere beslenen paýtagtymyz Aşgabadyň gözel künjekleriniň birinde ýerleşen „Ak Altyn“ myhmanhanasy 1994-nji ýylda ulanylmaga berildi. Myhmanhana 8 gatly bolup, 133 otagdan ybarat.
Restoranlarymyz
Myhmanhanamyzyň müşderileri Ýewropa ýurtlarynyň we milli tagamlaryna baý aşhanaly „Kontinental“ restoranynyň hyzmatlaryndan peýdalanyp bilerler.
Banket Zaly
“Ak Altyn” myhmanhanasynyň banket zaly ýörite dabaraly çäreleri: toýlary, korporatiw agşamlary, tanyşdyrmalary, resmi kabul edişlikleri geçirmek üçin döredildi.Ol 400 adam üçin niýetlenen.


text:
Axis
Axis Communications AB – şwed şereketi bolup, ol torly kameralaryň we gözegçilik ulgamlarynyň hem önümçiligi hem-de satuwy bilen meşgullanýar. Häzirki wagtda, Axis torly wideo gözegçilik bazarynyň öňdebaryjysydyr. Axis bazary yzarlaman, eýsem ony gönükdirýär. Biz bazardaky ýagdaýy düýbünden üýtgedip, elmydama liderlikde galýarys. Öz çygrymyzda öňdebaryjy şereket bolmak bilen, derňewlere, taslamalara we innowasiýalara aýatyn üns bermek bilen, biziň wezipämiziň bazaryň talaplaryny öňünden duýmak, olara mümkin boldugyça tiz jogap bermek we ähli amala aşyrýan işimizde iň ýokary hili gazanmak bolandygyna ynanýarys.
Axis şereketiniň iň esasy aýratynlygy nämede? Hödürleýän hilinde! Hil, derňewlerden we taslamalardan başlap, önümçilige çenli, ulanyşdan we möhleti tamamlanýan önümleriň utilizasiýasyna çenli, biziň nyrh kesgitleme zynjyrymyzda iň uly ýer eýeleýär.
Biz müşderilere iň ygtybarly, funksional we amatly çözgütleri hödür etmek bilen, durnuklylyga, howpsuzlyga we goraglylyga degişlilikde ýokary derejede berk standartlara eýerýäris we müşderilerimize berilýän hyzmatlarymyza hem şeýle ýokary talaplary bildirýäris. Axis şereketiniň ähli müşderilerine iň täze tilsimatlardan başlap, ünsli goldaw gullugyna çenli ähli ugurlarda iň ýokary hilli we ygtybarly hyzmatlar hödürlenilýär.
Axis şereketi has akylly, howpsuz we goragly dünýäni gurmaklyga gönükdirilen innowasion çözgütleriniň tarapdary bolup durýar. Şereketiň 1984-nji ýylda döredilen pursadyndan başlap, innowasiýalar biziň işjeňligimizde merkezi orny eýeleýär. Biz 20 ýyldan bäri torly wideo gözegçilik pudagynda işlemek bilen, bu pudakda, hem-de umuman IT pudagynda uly tejribe gazandyk. Bu tejribä şereketiň iň güýçli tarapy hökmünde seredýäris. Has akylly we howpsuz dünýäni gurmak üçin zerur bolan çözgütlere bildirilýän islegleriň barha ösýän şertlerinde biz has çylşyrymly önümleri işläp taýýarlaýarys, torly kameralarymyzyň ýagtylyk duýgurlygyny, dinamiki häsiýetlerini, reňk şekillendirme ukybyny we wideo şekiliň hilini yzygiderli kämilleşdirýäris. Mundan başga-da, biz ýylylyk görüji torly kameralaryň, 180 we 360 derejeli panorama görüşli torly kameralaryň tehnologiýalaryny kämilleşdirýäris.
Axis şereketi IP tilsimatlarynyň esasyndaky hünärmen gorag wideo gözegçilik serişdeleriniň giň köpdürliligini hödür edýär. Biziň gorag kameralarymyz, wideo koderlerimiz, goşmaça esbaplarymyz we giriş dolandyrylyşy üçin serişdeler açyk pudaklaýyn standartlaryň esasynda işlenilip taýýarlanylýar. Bu enjamlaryň hem Axis şereketi, hem biziň hyzmatdaşlarymyz tarapyndan taslanylan, wideo gözegçiligi dolandyrmak üçin niýetlenen meýilnama üpjünçiligi bilen integrirleme ýeňilligi toplumlaýyn howpsuzlyk ulgamyny ýa-da gorag wideo gözegçiligini döretmäge mümkinçilik berýär.
Axis şereketi we onuň tilsimatlary hakynda giňişleýin maglumat almak üçin: www.axis.com/ru/ru sahypasyna geçiň


text:
Final: GOÝÇÝSM – FSM
Türkmenistanyň Sport we ýaşlar syýasaty ministrligi bilen Türkmenistanyň Futbol federasiýasynyň bilelikde guramagyndaky 2004-nji ýylda doglan ýetginjekleriň arasynda dowam edýän futbol boýunça Türkmenistanyň çempionatynyň finalynda paýtagtymyzyň toparlary duşuşar.
Ýarym final duşuşyklary:
Oýun 13. FSM – Ahal - 2:1
Oýun 14. Bagyr – GOÝÇÝSM - 1:3
5-nji orun üçin duşuşyk:
Oýun 15. Lebap – Mary - 0:2
7-nji orun üçin duşuşyk:
Oýun 16. Balkan – Daşoguz - 2:1
Indiki geçirilmeli duşuşyklar (09.06.2018 ý):
Oýun 17. 08:30 Bagyr – Ahal (3-nji orun ugrunda) Bagyr futbol meýdan
Oýun 18. 08:30 GOÝÇÝSM – FSM (Final) Gökje “Sport desga”


text:
Ýurdumyzda her ýyl bellenilip geçilýän Hatyra gününde «Halk hakydasy» ýadygärlikler toplumyna gül çemenli baryp, Watan gahrymanlarymyzyň belent ruhunyň öňünde tagzym etmek, indi arzyly hem asylly däbe öwrüldi.
Hormatly Prezidentimiziň hemmetaraplaýyn goldawy netijesinde «Türkmenistan Beýik Ýüpek ýolunyň ýüregi» ýylynyň aprelinden oktýabr aýy aralygynda Germaniýanyň paýtagty Berliniň Täze muzeýinde «Margiana Türkmenistanyň çäklerindäki bürünç asyryň şalygy» atly sergi geçirilýär.
Hormatly Prezidentimiziň: «Goňşy we beýleki döwletler bilen özara bähbitli, dostlukly gatnaşyklarymyz gün-günden ösýär» diýip parasatly bellemegi, Türkmenistanyň söwdada, ykdysadyýetde, syýasatda we medeni gatnaşyklarda dünýäniň ençeme ýurtlary bilen hoşniýetli, dostlukly gatnaşyklarynyň ýylsaýyn ýokarlanýandygyny aňladýar.
Beýik Seljukly döwletiniň meşhur weziri Nyzamalmülk «Syýasatnama» atly eserinde hökümdarlar barada şeýle diýýär: «Hökmigüýçli her döwürde bir adamy saýlap alyp, onuň şan-şöhratyny arşa çykarýar, oňa şalyk derejesini eçilýär.
Berkarar döwletimiziň Bagtyýarlyk döwründe, Gahryman Arkadagymyzyň parasatly syýasaty netijesinde, halkymyzyň mizemez agzybirligi dünýä ýaýyýar.
Halkymyz iňňän gadymy döwürlerden bäri ylma, bilime uly sarpa goýup gelýän halklaryň biri.
Halkara forum GDA gatnaşyjy döwletleriň Ynsanperwer hyzmatdaşlyk boýunça döwletara gaznasynyň guramagynda geçirildi.
Hormatly Prezidentimiziň taýsyz tagallalary netijesinde halkymyzyň milli mirasyny öwrenmäge, ony dünýä ýaýmaga uly üns berilýär.
Halkymyz gyz çagalara at dakanlarynda elmydama owadan atlary saýlamaga çalyşýarlar.
Berkarar diýarymyzda ylym-bilim ulgamyny özgertmek, ösdürmek, innowasiýalary giňden durmuşa ornaşdyrmak meselesi döwlet syýasatynyň esasy ileri tutulýan ugurlarynyň birine öwrüldi.
Hormatly Prizidetimiz geçen hepdäniň anna güni geçiren Ministrler Kabinetiniň mejlisinde ýurdumyzyň köpçülikleýin habar beriş serişdeleriniň işi hakynda durup, diýarymyzyň uzak ýaşly raýatlary barada mähirli sözleri aýtdy.
Türkmenler gadym wagtlardan bäri baýdaga aýratyn sarpa goýupdyrlar. «Baýdak» häzirki wagta çenli dilimizde işjeň ulanylyp gelnen gadymy türkmen sözüdir.
Hormatly Prezidentimiziň parasatly ýolbaşçylygynda ýurdumyzy durmuş-ykdysady taýdan ösdürmegiň baş milli maksatnamasyna laýyklykda döwletimiziň halk hojalygynyň ähli pudaklary, şol sanda deňiz we derýa ulaglar ulgamy hem döwrebaplaşdyrylýar, kämilleşdirilýär we dünýä ylmynyň soňky gazanan innowasion tehnologiýalarynyň esasynda ösdürilýär.
Berkarar döwletimiziň bagtyýarlyk döwründe Gahryman Arkadagymyzyň parasatly ýolbaşçylygynda türkmen halkymyzyň milli medenýetine, mirasyna uly üns berilýär.
Türkmen halky ylym-bilime hemişe belent sarpa goýup gelen halklaryň biri.
Berkarar döwletimiziň bagtyýarlyk döwründe hormatly Prezidentimiziň ýolbaşçylygynda ýurdumyzyň halk hojalygynyň ähli ugurlarynyň, şol sanda ylym we bilim ulgamynyň has-da kämilleşmegine, rowaçlanmagyna, onuň dünýä ülňülerine laýyklykda ösdürilmegine giň ýol açyldy.
Türkmen bagşylary joşup aýdym aýdanlarynda aýdymyň öz şygyr bentleri bilen ugurdaş manyly sanamalary hem özlerinden goşup goýberýärler.
Berkarar döwletimiziň bagtyýarlyk döwründe hormatly Prezidentimiziň parasatly ýolbaşçylygynda türkmeniň ruhy kämilligini, düşünje sagdynlygyny asyrlar boýy üpjün edip gelen milli mirasymyz çuňňur öwrenilýär.
Ata Watanymyz Beýik Ýüpek ýolunyň ýüregi hasaplanýar.
Hormatly Prezidentimiziň şu ýylyň 23-nji fewralynda Mary welaýatyna iş saparynyň çäklerinde Türkmenistan döwletimizde ýaýbaňlandyrylan giň gerimli özgertmeler bilen baglanyşykly taryhy ähmiýetli wakalar boldy.
Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň parasatly ýolbaşçylygynda döwletimiziň halk hojalygynyň ähli pudaklarynda, şol sanda ylym, bilim we medeniýet ulgamynda-da giň gerimli özgertmeler durmuşa geçirilýär.
Dünýä taryhynyň gatlaryna ösen medeniýetiň, sungatyň mekany bolup giren Türkmenistanyň gadymy ýadygärliklerinde geçirilýän arheologik gazuw-agtaryş işleriniň netijesinde ýüze çykarylan taryhy tapyndylar ylmy esasda öwrenilýär.
Soňky ýyllarda TYA-nyň Arheologiýa we etnografiýa instituty tarapyndan Nusaý Ürgenç kerwen ýolunyň ugrunda ýerleşen Paryzdepe, Şährihaýbar ýaly ýadygärliklerde alnyp barylýan işler bellärliklidir.
Gyzgynlygyndan hemem gyzyl burçuň ajysyndan ýaňa agzyňy ýakyp barýan unaş sowuklamanyň, dümewiň bire-bir emi.
TYA-nyň Biologiýa we derman ösümlikleri institutynyň Botanika bagynda hem ösümlik dünýäsiniň köpdürlüligini artdyrmak, olary gorap saklamak boýunça işler ylmy esasda alnyp barylýar.
Türkmen milli göreşi medeniýetimiziň aýrylmaz bölegidir. Türkmen halky gadymy döwürlerden bäri göreş sungaty bilen içgin gyzyklanyp gelipdir.
Halyçylyk sungaty uzak heňňamlarda timarlanyp, gitdigiçe owadanlanyp, türkmeni dünýä ýüzüne tanadyp gelen milli guwanjymyzdyr, halkyň ýüzüniň tuwagydyr.
Daşky gurşawy goramak, ekologiýanyaýawlysaklamak bilen baglanyşykly meseleler häzirki zaman dünýäsinde esasy meseleleriň birine öwrüldi.
Ýurdumyzda ylym-bilime, dünýä ylmynyň iň soňky gazananlaryny özleşdirmäge uly ähmiýet berilýär. Türkmenistanyň Prezidenti Gurbanguly Berdimuhamedowyň tagallalary bilen ylym-bilim ulgamyny kämilleşdirmek babatda, alymlaryň işine itergi bermek, türkmen ylmynyň taze binýadyny tutmak boýun-ça düýpli işler amala aşyrylýar.
Öňňin, 15-nji iýunda hormatly Prezldentimiziň paýtagtymyzda we Ahal welaýatynda alnyp barylýan işler bilen dikuçarda, guşuçar belentlikden tanyşlykda, akyldar şahyrymyz Magtymguly Pyragynyň ýadygärlik heýkelini Köpetdagyň belentliginde ýerleşdirmek barada aýdanlary halkymyzda uly buýsanç duýgusyny döretdi.
Şu gün ýurdumyzda giňden bellenilýän Ylymlar güni mynasybetli paýtagtymyzda Magtymguly adyndaky Ýaşlar guramasynyň Merkezi geňeşi we Ylymlar akademiýasy bilen bilelikde her ýyl geçirilýän ýaşlaryň arasynda ylmy işleriň bäsleşiginiň ýeňijilerine sylaglary gowşurmak dabarasy boldy.
Gadymy hem şöhratly taryhynda Änew, Nusaý, Dehistan, Marguş, Merw, Köneürgenç, Amul, Sarahs, Abywerd ýaly medeni ojaklary döredip, umumadamzat medeniýetiniň ösüşine uly goşant goşan türkmen halky ylym-bilime aýratyn sarpa goýup gelipdir.
Ylym biziň düşünjämizde, ýönekeýleşdirilip aýdylanda, döredijilikli işiň netijesidir.
Sagdynlygyn we ruhubelentligiň ýylynda ynsany bagtly, eşretli durmuşa ýetirýän güýç ylymdyr.
Halkymyz «It geldi gut geldi» diýýär. Gut sözi gadymy türkmen sözi bolup, ol bagt manysyny aňladýar.
Öz durmuşyny türkmen topragyndan üzňe görmedik alym-arheolog Wiktor Iwanowiç Sarianidi ömrüniň köp bölegini türkmen sährasynda, has takygy, Garagum çölünde, gadymy ýadygärlikleri öwrenmek üçin gazuw-agtaryş işlerini alyp barmak bilen geçirdi.
«Mirasa sarpa soýmak, Watany özgertmek ýyly» diýlip atlandyrylan 2016-njy ýylyň 4-nji ýanwarynda geçiren wideoşekilli iş maslahatynda hormatly Prezidentimiz türkmen halkynyň müňýyllyklaryň dowamynda toplanan maddy we ruhy gymmatlyklaryny gorap saklamagyň döwlet syýasatynyň möhüm ugry bolup durýandygyny aýratyn nygtady.
Berkarar döwletimiziň bagtyýarlyk döwründe ýurdumyzda bolup geçýän öz-gerişlikler halk hojalygynyň ähli pudaklaryny öz içine alyp, halkyň medeni babatda hem kämilleşmegine şert döredýär.
Milli Liderimiz şu ýylyň 13-nji ýanwarynda il içinde Paryzdepe ady bilen meşhur bolan gadymy taryhy ýadygärlige baryp gördi. Döwlet Baştutanymyzyň belleýşi ýaly, örän baý medeni-taryhy ýadygärliklere eýe bolan bu toprakda geçmişde dünýä ýaň salan beýik işler bitirilipdir: şäherler
döredilip, binalar gurlupdyr.
Şu ýylyň dowamynda paýtagtymyzda, onuň
töwereklerinde hem-de ýurdumyzyň welaýatlarynda agaç nahallarynyň 3 million düýbüni oturtmak bellenildi. Gahryman Arkadagymyz ýurdumyzyň baş şäheriniň binagärlik keşbini özgertmek hem-de abadanlaşdyrmak boýunça meýilnamalaryň öz wagtynda we
ýokary hilli ýerine ýetirilmegine berk gözegçilik etmegiň wajypdygyny sargyt edýär.
Edermen ekerançy daýhanlarymyzyň
nesilme-nesil çekip gelýän päk zähmeti netijesinde sadymy döwürlerden şu günlere gelip ýeten maddy mirasymyz bolan gawunlar milletimizin ruhy mirasynda-da ykjam orun alypdyr: türkmen dilinde, däp-dessurlarynda, halk döredljiliginde gawun bilen bagly aýtgylaryň, durnukly söz düzümleriniň, rowaýatlaryň... giden ulgamyny görmek bolýarŞu toý günlerinde şolaryň kähirini ýatlasak, datly gawunlarymyzyň ýakymyna hem-deýokumyna sarpa goýdugymyz bolar.
Geobotanika we Milli gerbariý gaznasynyň, şeýle hem Türkmenistanyň Ylymlar akademiýasynyň Biologiýa we derman ösümlikleri institutynyň barlaghanalarynda biziň ýurdumyzyň dürlik künjeklerine bolan ýazky ekspedisiýanyň barşynda toplanan maglumatlary we ösümlik materiallaryny işläp taýýarlamak boýunça işler alnyp barylýar.
Häzirki döwürde ata-babalarymyz tarapyndan bize miras galdyrylan milli baýlyklarymyz bolan taryhy ýadygärliklerimizi öwrenmäge, olarda rejeleýiş, öň ki durkuny dikeldiş işlerini geçirmäge hem-de täze nesle abat ýagdaýynda ýetirmäge, olar barada nesihat işlerini alyp barmaga giň ýol açyldy.
Zenanyň şirin owazyna eýlenip, çagany uklatmak maksady bilen hiňlenilip aýdylýan sallançak başyndaky hüwdülerden başga-da, oňy ele alyp, bökdürip, hopba edip ýa-da aýagyň üstünde ýatyryp, yralaýan wagtyňda aýdylýan her hili çeper setirler hem folklor diýlip atlandyrylýan gymmatly hazynanyň içinde kän gabat gelýär.
Halkymyzyň ata-babadan gelýän halal we arassa ýoluny döwrebap dowam etdirýän hormatly Prezidentimiz türkmen halkynyň geçmiş taryhyny, edebiýatyny, sungatyny, milli däp-dessurlaryny täzeçil, töwerekleýin hem-de düýpli öwrenmegiň, nesillerimizi watansöýüjilik, halallyk, ynsan-perwerlik ruhunda terbiýele-mekde egsilmez hazyna bolan milli mirasymyzy dikeltmek bilen, halkymyzyň medeni-ruhy dünýäsini baýlaşdyrmagyň döwletimiziň gaýragoýulmasyz wezipeleriniň biridigini nygtaýar.
Häzirki döwürde iň wajyp meseleleriň biri hem ylym we önümçilik bähbitli ösümlikleriň tohumlarynyň asyl nusgalaryny genetika banklarynda saklamak hem-de olaryň nesil toplumynyň gorlaryny ýöriteleşdirilen ekin ýerlerinde diri görnüşde ösdürmek we öwrenmek bölüp durýar.
Ýakynda Türkmenistanyň Ylymlar akademiýasynyň Tehnologiýalar merkezinde «Ýurdumyzy özgertmekde innowasion tehnologiýalar» atly ylmy maslahat geçirildi.
Milli Liderimiz ylym ulgamyny ösdürmegiň, alnyp barylýan ylmy-barlag işlerinde ýokary netijeleri gazanmagyň esasy şerti hökmünde ýaş alymlaryň täze neslini terbiýeläp ýetiş-dirmäge aýratyn üns berýär.
Hormatly Prezidentimiz Türkmenistanda düýpli we amaly ylymlary, innowasion senagaty ösdürmegi, ylmy, bilimi halka peýda berer ýaly derejä ýetirmegi wezipe edip goýdy we geljegi has uly bolan ylmyň ileri tutulýan ugurlaryny kesgitledi. Şol ugurlaryň biri hem ynsanperwer ylymlardyr.
Magtymgulynyň döredijiliginiň özeni türkmeniň gadymy hem baý halk döredijiligidir. Halkyň dünýa hakyndaky oýlanmalary, dünýa düşünmeleri ähli çuňlugy we danalygy bilen şahyryň döredijiligine siňipdir.
Türkmenistanyň Ylymlar akademiýasynyň Biologiýa we derman ösümlikleri institutynyň Botanika bagynyň bu işi ýokary hünärli biolog-floristiçileri we sistematikaçylar amala aşyrýarlar. Bu işiň esasy ugry daşary ýurtlaryň howa şertlerine uýgunlaşan ösümlikleri ýurduň howa-toprak şertlerine uýgunlaşdyrmak ýa-da introduksiýa, ösümlikleriň seýrek duş gelýän görnüşlerini goramak bolup durýar.
Ýurdumyzyň çäginde ýerleşen taryhy ýadygärlikleri gorap saklamak, milli medeni mirasymyzy öwrenmek, wagyz etmek bilen baglanyşykly il-ýurt bähbitli işler Berkarar döwletimiziň bagtyýarlyk döwründe has giň gerim bilen dowam etdirilýär.
Merdana türkmen halkymyz gözbaşyny asyrlaryň jümmüşinden alyp gaýdýan, edermen pederlerimizden şu günki bagtyýar nesillere miras galan behişdi bedewlerimizi milli buýsanjy saýyp arzylaýar.
Hormatly Prezidentimiziň başlangyjy bilen «Mirasa sarpa goýmak, Watany özgertmek ýyly» diýlip atlandyrylan üstümizdäki ýylda eziz Watanymyzy mundan beýläk hem ösdürmek, özgertmek ugrunda alnyp barylýan ägirt işleriň her biri milli mirasa sarpa goýmak bilen utgaşdyrylýar.
Bu prosess anyk, nätanyş ösümlik bilen alnyp barylýan işiň ykdysady we sosial maksada laýyklygyny, onuň ýerli flora bilen ekologik we biologik deňeşdirip bolujylygyny nazara almak bilen oýlanyşykly toplumlaýyn ylmy çemeleşmäni talap edýär.
Özüniň milli medeni, edebi we taryhy gymmatlyklary bilen adamzat jemgyýetiniň ösmegine saldamly goşant goşan türkmen halkynyň geçmiş taryhyny çuňňur öwrenmek we dünýa ýaýmak Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň döwlet syýasatynyň ileri tutudan ugurlarynyň biri bölüp durýar. Belent maksatlara beslenen bu ugurlary has-da ýaýbaňlandyrmak Mirasa sarpa goýmak, Watany özgertmek ýylynda giň gerime eýe bolýar.
Ol ýazgylar ilkinji gezek kiçi Bezegli deräniň diwar ýazgylarynda gabat gelýär. Diwar suratlary, alymlaryň pikirine görä, takmynan, 14 müň ýyl ozalrak döredilipdir. Şeýlelikde, şol gowak ýazgylaryndan 8 kilometr uzaklykda ýerleşýän Çendir jülgesiniň, Ak obasynyň, Gyzyl Ymam gonamçylygynyň gapdalynda, iki dagyň arasynda, beýik gumly dag depelerinde ýerleşen daş heýkelleriň ýaşy, takmynan, 10ó11 müň ýyla golaýdyr. Şol ýadygärlikler birbada döremändir. Olar müňýyllyklaryň dowamynda ýasalypdyr. Şonuň üçin olaryň dörän wagty we daşky şekili asyrlar boýunça üýtgäp durupdyr.
Repetek Döwlet biosfera goraghanasy 1927-nji ýylyň Garaşsyzlyk aýynyň 27-sinde Gündogar Garagumuň ajaýyp gara ojar tokaýlaryny hem-de onuň daş-töweregindäki meýdanlary gorap saklamak üçin döredildi. Goraghananyň wezjpesine Garagumuň çägeli çölüniň aýratyn, ÖTjboluşly iiýtgeşik ösümlik we haýwanat dünýäsini öwrenmek, goramak hem-de dikeltmek işleri girýär. Olardan başga-da, demir ýol duralgalarynyň, säginelgeleriň we öri meýdanlaryndaky guýularyň töwereklerini gök-bagçylyga öwürmäge uly iins berüýär.
Türkmenistanyň biçak baý geçmişi bar. Bu gün Altyn depe, gadymy Merw, Coltan Sanjaryň mawzoleýyi, Köneürgenjiň binalary, Maşady-Misserian galalary, Nusaý galasy köpleri haýran galdyrýar. Bu ýadygärlikler dünýä siwilizasiýasynda aýratyn orun tutýar. Türkmenistanda olar bilen bir hatarda henize çenli doly öwrenilmedik ýadygärlikler hem az däldir.
2018-04-05
«Türkmenistan» gazeti
GOWAÇANYŇ TOHUM ÇIGIDI: EKIŞ WE DÖWREBAP USUL
Hormatly Prezidentimiziň tabşyrygy esasynda ýurdumyzda gowaça ekişi 2018-nji ýylyň 23-nji martynda Ahal, Mary we Lebap welaýatlarynda, 28-nji martda bolsa Daşoguz welaýatynda abraýly ýaşulularyň ak pata bermegi bilen badalga aldy.
Oba hojalyk pudagynyň wajyp ugry bolan gowaçany ösdürip ýetişdirmek we ondan meýilleşdirilen hasyly almak üçin iň jogapkärli agrotehnika çäreleriniň biri, gowaçany öz wagtynda ekmek meselesidir. Gowaça ekişiniň öz wagtynda başlanmagy howanyň maýlamagyna we topragyň özara optimal sazlaşykda bolýan ýylylyk, yzgarlylyk we iýmit şertleriniň gabatlaşmagyna bagly bolýar. Munda, ylaýtada, topragyň ýylylyk we yzgarlylyk şertleri örän möhümdir.
Ekişden doly gögeriş we ýokary hasyl almak tohumlyk çigidiň ekişe taýýarlanyşynyň hiline baglydyr. Gowaçadan doly gögeriş almagyň we tohumlyk çigidi tygşytly ekmegiň täze usullaryny döretmek ugrunda 100 ýyldan bäri ylmy-barlag işleri alnyp barylýar.
Türkmenistanyň Ylymlar akademiýasynyň we Tehnologiýalar merkeziniň hünärmenleri tarapyndan gowaçany takyk we tygşytly ekmek üçin biologik usul önümçilige teklip edildi. Bu usul gowaçanyň tohum çigidiniň sütükli daşyny ýylmanak görnüşe getirmek bilen, ony has takyk we tygşytly ekmäge mümkinçilik berýär. Alymlaryň bellemegine görä, gowaçanyň genetiki gurluşyna laýyklykda, çigidiň daşyndaky sütügiň gowaçanyň köptaraply biologik häsiýetini we asyl durnukly neslini saklamakda ähmiýeti uludyr. Ylmy-barlag işleriň netijesinde, çigidiň sütügi arkaly topragy aşa yzgarlylykdan goramakda ýa-da tersine, çyglylygyň ýetmezçiliginde hem çigidiň gögerijilik ukybyny saklap bilýändigi ýüze çykaryldy. Häzirki döwürde gowaçany takyk we tygşytly ekmek maksady bilen, çigidiň daşyndaky bu zerur sütük fiziki we himiki usullar arkaly aýrylýar we ýalaňaç-ýylmanak görnüşe getirilýär.
Ýöne çigidiň sütüginiň aýrylmagy bilen, onuň tebigy genetiki nesil saklaýjylyk ukyby esli peselýär. Şu sebäpli hem gowaçanyň sütügi aýrylýan çigidini ekmeklik hemişe uly töwekgelçilikli häsiýete eýedir.
Çigidiň gabygy ýuka we näzik bolýar, şonuň üçin hem daşky gurşawyň täsirine örän duýgur bolýar. Sütügi aýrylan çigit önümçilikde adaty sütükli çigitden 56 gün giç ekilýär.
Önümçilige teklip edilýän gowaçanyň tohum çigidini ekişe taýýarlamagyň täze biologik usulynyň esasy maksady, gowaçanyň ýokary arkaly sütükli tohum çigidini takyk we tygşytly ekmekden hem-de onuň deslapky fiziologik ösüşiniň iýmit şertini gowulandyrmakdan we ýekeleme işlerini aradan aýyrmakdan, ýurdumyz boýunça tygşytlanan tohum çigidiniň hasabyna öndüriljek goşmaça önümleriň mukdaryny ýokarlandyrmakdan ybaratdyr.
Çigidi ekişe taýýarlamagyň biologik usulyny amala aşyrmak üçin arassalanan, çüýrän ders we optimal sazlaşykdaky suw, azot, fosfor we keselleriň garşysyna ulanylýan himiki serişde goşulan garyndy bilen 1 tonna çigidiň hiline hem-de ululygyna baglylykda, 0,61,0 tonna çenli gatnaşykdaky goşulan garyndy gerek. Onsoň bu garyndy bilen okuň daşyndan aýlanýan awtomatik enjamda çigidiň sütüginiň daşy doly örtülýär. Şunda ders garyndysynyň möçberine laýyklýkda, sütükli çigidiň daşynda 0,31,0 mm galyňlyk emele gelýär. Okuň daşyndan aýlanýan awtomatik enjamyň görnüşlerine baglylykda, onuň optimal aýlaw tizligi sazlanylýar we aýlaw iş wagty 1520 minut bolýar. Şeýlelikde, gysga wagtyň dowamynda daşyna ders örtülen sütükli tohum ekişe taýýar bolýar. Bu usuly peýdalanmak arkaly sütükli tohum çigidini, mehaniki enjamyň kömegi bilen, hut ekin meýdanynyň üstünde-de taýýarlap bolýar. Şunda ýeriň hiline baglylykda, bir gektara bary-ýogy 2535 kilogram çigit harçlanýar. Ýene bir zat: ders garyndysyna, oba hojalyk ekinleriniň görnüşlerine baglylykda, optimal sazlaşykly bu goşundylara beýleki zerur organiki, mineral dökünleri we dürli keselleriň garşysyna ulanylýan himiki serişdeleri garmak maslahat berilýär. Bu usula Türkmenistanyň Maliýe we ykdysadyýet ministrliginiň Intellektual eýeçilik boýunça döwlet gullugy tarapyndan oýlap tapyşyň patenti berildi.
Gowaçanyň tohum çigidini ekişe taýýarlamagyň bu biologik usuly degişli ylmy-barlag institutlarynyň ekin meýdanlarynda önümçilik synagy hökmünde üstünlikli amala aşyryldy.
Aşyrmuhammet SAPARMYRADOW,
Türkmenistanyň Ylymlar akademiýasynyň
oba hojalyk ylymlary bölüminiň müdiri,
tehniki ylymlaryň kandidaty.


text:
Türkmenistandaky ykdysady çökgünligiň çäginde raýatlaryň eklenç mümkinçilikleriniň yzygiderli peselmegi, häkimiýetleriň iş ýerlerini köpeltmek, işsiz raýatlary goldamak, sosial goraglylygy güýçlendirmek babatda hiç bir anyk teklipleri hödürläp bilmezligi barha kän türkmenistanlyny daşary ýurtlara iş, gazanç gözlegine çykmaga mejbur edýär diýip, Azatlygyň ýurt içindäki çeşmeleri habar berýärler.
Aýdylmagyna görä, häkimiýetleriň dürli çäklendirmelerine garamazdan, türkmenistanlylaryň daşary ýurtlara çykmaga synanmagy soňky ýarym ýylda ozalky ýyllarda görülmedik derejelerde ýokarlandy. Munuň sebäbi soňky döwürde ozalam çäkli bolan iş orunlarynyň has azalmagy bilen düşündirilýär.
“Türkmenistanda işleýän daşary ýurt firmalarynyň köpüsi ozalky işlerinitamamlap, täze şertnama baglaşman, ýurtdan çykdy, sebäbi türkmen hökümeti daşary ýurt firmalarynyň ýurt içindäki işçilerine berjek aýlyklaryny manadyň Merkezi bank tarapyndan kesgitlenen hümmetinde almagy teklip edýär, bitirilen işleriň hakyny bermegi juda süýrenjeňlige salýar” diýip, ýagdaýdan habarly çeşme Azatlyk radiosyna aýtdy.
Daşary ýurt firmalarynyň berýän iş mümkinçilikleriniň azalmagy bilen bir hatarda, türkmen hökümetiniň ýa ýerli firmalaryň hödürleýän iş orunlary hem barha azalýar, sebäbi gurulýan gurluşyklary üzül-kesil azaldy, ozal başlanan, belli bir bölegi gurlan desgalara hem pul ýok diýip, Azatlygyň hökümete ýakyn çeşmesi aýtdy.
Mundan öň Azatlygyň çeşmeleri Balkan welaýatynyň häkiminiň prezidentden ýerli gurluşyklar üçin pul soramagy sebäpli wezipesinden boşadylandygyny, Daşoguzda býujet işgärleriniň bir aý iş haklarynyň ýerli gurluşyklar üçin meýletin-mejbury tutuljagyny habar beripdiler.
Emma muňa garamazdan, ýapylýan iş ýerleri, planlaşdyrylan gurluşyklara ýetmeýän serişdeler, daşary ýurtlara gazanç gözlegine çykýanlaryň möçberi barada resmi maglumatlar elýetrli däl.
Şu aralykda “Türkmenistanyň Alternatiw habarlary” neşiri Türkmenbaşyda maý aýynda açylan täze halkara porty arkaly, türkmen gämisi bilen Azerbaýjana gitmäge synanýan türkmenleriň müňlerçedigini, resmi bahasy 160 manat bolan biletleriň üç esse bahadan, araçylaryň we agyr ýagdaýdan peýda görmäge çalyşýan beýleki adamlaryň üsti bilen satylýandygyny habar berýär.
Bu ýagdaýy Azatlygyň çeşmeleri hem tassyk etdi.
“Täze açylan Türkmenbaşy portundan kawkaz ýurtlaryna aşmak häzir maşgalasyny eklemek üçin çykalga gözleýän türkmenistanlylaryň iň amatly ýolllarynyň biri bolup durýar, sebäbi migrasiýa gullugynyň uçara münýänlerden edýän talaby ýa yrsaramalary barha köpelýär” diýip, adynyň aýdylmazlygyny soran 67 ýaşly aşgabatly synçy aýtdy.
Şeýle-de ol türkmenistanlylaryň häzir, beýleki ýollar ýapylyp başlanda birden Bakuwa, kawkaz ýurtlaryna çykmak synanyşyklarynyň aşa köpelmeginiň sebäbini düşündirdi.
“SSSR zamanynda Krasnowodsk, belli bir derejede Nebitdag we Çeleken hemkawkazlylaryň köplük bolup ýaşaýan şäherleridi, emma olaryň köpüsi soň yzlaryna göçüp gitdi. Emma olaryň Türkmenistandaky tanyşlary bilen aragatnaşyklary saklanyp galdy we häzir ýurtdan çykýan türkmenleriň köpüsiniň elinde ozal göçüp gidenlere “şu adama kömek ediň” diýip ýazylan hatlar bar” diýip, aşgabatly synçy türkmen migrantlarynyň täze çykalgasynyň aýratynlygyny düşündirdi.
Şeýle-de ol türkmenleriň, eger gyssaga düşseler, Azerbaýjandan, Ermenistandan myhman hökmünde çakylyk almak mümkinçilikleriniň hem bardygyny, şol bir wagtda bu iki ýurduň häzir iş gözleýän türkmenler üçin diňe täze iş ýeri bolmak bilen çäklenmän, wagtlaýyn düşelge hyzmatyny hem ýerine ýetirýändigini gürrüň berdi.
“Häzir Türkmenistandan Türkiýä, Orsýete çykmak barha kynlaşýar, emma Azerbaýjana ýa Ermenistana baryp bilseň, ol ýerden iş tapan beýleki ýurtlaryňa aşmak kyn däl, çünki ol ýurtlarda bizdäki ýaly hereket çäklendirmesi ýok” diýip, aşgabatly synçy Azatlyk radiosy bilen söhbetdeşlikde aýtdy.


text:
Türkmenistanda prezidentiň ýanyndaky Döwlet we hukuk institutynyň döredilmeginiň 10 ýyllygy bellendi.
Bu sene bilen baglylykda milli metbugatda Türkmenistanyň prezidenti G.Berdimuhamedowyň çap edilen beýanatynda Türkmenistanyň kanunyň hökmurowanlygy we milli demokratiýa ýaly ýörelgelere esaslanýandygy bellenýär, şeýle-de graždan jemgyýetçiligini ösdürýändigi, adamy döwletiň we jemgyýetiň iň beýik gymmatlygy hökmünde yglan edendigi aýdylýar.
2007-nji ýylyň 26-njy dekabrynda döredilen bu döwlet edarasynyň milli kanunlary kämilleşdirmek we olary halkara kadalaryna laýyk getirmek boýunça alyp barýan işi bilen, Türkmenistanyň adam hukuklarynyň berjaý edilmegine degişli halkara borçlaryny ýerine ýetirmegine goşant goşýandygyny ýurduň resmi mediasy habar berdi.
Iri halkara guramalarynyň hasabatlarynda Türkmenistan ýyllarboýy adam hukuklaryny dünýä derejesinde iň gödek depeleýän ýurtlaryň hatarynda Demirgazyk Koreýa bilen deň derejede agzalyp gelýär.